Adat Dhusun Terunyan ngatur tata cara nguburaken mayit kanggé warganipun. Ing dhusun punika wonten tigang kuburan (sema) kanggé tigang jinis patèn ingkang bènten. Manawi salah satunggiling tiyang warga Terunyan tilar donya kanthi boten limrah utawi wajar, kunarpanipun lajeng dipuntutupi gombal warni pethak, dipunupacarani lajeng dipundèkèk ngandhap wit "taru menyan" ingkang ageng tanpa dipunkubur, ing satunggaling papan kanthi nama "sema wayah".